Παρακάτω παρουσιάζεται μια σύντομη περιγραφή των κλάσεων που θεωρήσαμε σε πρώτη φάση απαραίτητες για την υλοποίηση του έργου μας:

* Σύστημα UniLib: Οντότητα που συγκεντρώνει όλες τις λειτουργίες και τα στοιχεία του συστήματος.
* Χρήστης: Οντότητα που περιγράφει το κάθε άτομο που έχει πραγματοποιήσει εγγραφή στην πλατφόρμα και έχουν πρόσβαση στις υπηρεσίες της.
* Προπτυχιακός φοιτητής: Ειδικότερη περίπτωση χρηστών που είναι εγγεγραμμένοι ως φοιτητές που διατρέχουν τον προπτυχιακό κύκλο σπουδών.
* Πανεπιστημιακό προσωπικό: Ειδικότερη περίπτωση χρηστών που είναι εγγεγραμμένοι είτε ως καθηγητές, βοηθητικό διδακτικό προσωπικό, μεταπτυχιακοί, ή διδακτορικοί φοιτητές.
* Διαχειριστής: Οντότητα που περιλαμβάνει όλους όσους εργάζονται στη βιβλιοθήκη και είναι υπεύθυνοι για τη διαχείριση της οργάνωσης της ψηφιακής βιβλιοθήκης και των όποιων συναλλαγών π.χ. δανεισμοί, παραλαβές, επιστροφές βιβλίων.
* Λογαριασμός: Οντότητα που περιλαμβάνει πληροφορίες σχετικά με το προφίλ του χρήστη, όπως αριθμό δανεισμένων βιβλίων, επιβληθείσα ποινή κ.α.
* Ειδοποίηση: Οντότητα που περιλαμβάνει ενημερώσεις από το σύστημα και ανακοινώσεις απ’ τον διαχειριστή.
* Πανεπιστημιακό ίδρυμα: Οντότητα που αντιπροσωπεύει το Πανεπιστήμιο του οποίου η βιβλιοθήκη είναι συμβεβλημένη στην πλατφόρμα.
* Βιβλιοθήκη: Οντότητα που αντιπροσωπεύει τη φυσική βιβλιοθήκη που διαθέτει κάθε πανεπιστημιακό ίδρυμα και περιλαμβάνει το σύνολο των βιβλίων που είναι διαθέσιμα στον χώρο της.
* Βιβλίο: Οντότητα που περιλαμβάνει πληροφορίες σχετικά με το κάθε σύγγραμμα της βιβλιοθήκης, όπως ISBN, τίτλο, περιεχόμενο, συγγραφέα, εκδοτικό οίκο κ.α.
* Δανεισμένο βιβλίο: Ειδικότερη περίπτωση βιβλίου που περιγράφει το σύγγραμμα που έχει δανειστεί ένας χρήστης.
* Βιβλίο προς παραλαβή: Ειδικότερη περίπτωση βιβλίου, το οποίο εκκρεμεί για παραλαβή από τον χρήστη στο χώρο της φυσικής βιβλιοθήκης, ώστε να ξεκινήσει η διαδικασία δανεισμού.
* Βιβλίο προς επιστροφή: Ειδικότερη περίπτωση βιβλίου, το οποίο εκκρεμεί για επιστροφή από τον χρήστη στο χώρο της φυσικής βιβλιοθήκης, ώστε να ολοκληρωθεί η διαδικασία δανεισμού.
* Κατάλογος: Οντότητα που περιέχει μια λίστα από βιβλία οργανωμένα βάσει κάποιων κριτηρίων.
* Αντίτυπο βιβλίου: Οντότητα που περιλαμβάνει το σύνολο των διαθέσιμων αντιτύπων ενός βιβλίου που υπάρχουν στη βιβλιοθήκη.
* Πόντοι επιβράβευσης: Οντότητα που αντιπροσωπεύει το σύνολο των πόντων ενός χρήστη.
* Wish list: Οντότητα που περιέχει μια λίστα από βιβλία που είναι προσωρινά μη διαθέσιμα και δυνητικά μπορεί να δανειστεί ο χρήστης όταν ενημερωθεί η διαθεσιμότητά τους.
* PIN: Οντότητα που αναπαριστά τον 12ψήφιο αριθμό που συνδέεται με κάθε συναλλαγή στα πλαίσια της βιβλιοθήκης, όπως δανεισμό, παραλαβή και επιστροφή βιβλίου.