**Περίπτωση χρήσης 1: «Εγγραφή στην πλατφόρμα»**

**Χειριστές:** Φοιτητής, Παν/μιακό Προσωπικό

**Σύντομη περιγραφή:** Αυτή η περίπτωση χρήσης αφορά τη δημιουργία λογαριασμού από τον χειριστή για να μπορεί να συνδεθεί και να αξιοποιήσει τις παρεχόμενες υπηρεσίες της πλατφόρμας.

**Προ-συνθήκες:** Καμία.

**Βασική Ροή**

1. Για να πραγματοποιήσει την εγγραφή του στην πλατφόρμα, ο χρήστης θα πρέπει να πατήσει πάνω στο πεδίο «Εγγραφή» της σελίδας σύνδεσης.
2. Ο χρήστης καλείται να συμπληρώσει μια φόρμα, η οποία αποτελείται από τα εξής στοιχεία: Ονοματεπώνυμο, Ίδρυμα, Τμήμα, Ακαδημαϊκό email και password. Έπειτα, επιλέγει το πλήκτρο «Υποβολή».
3. Η υποβληθείσα φόρμα ελέγχεται από το σύστημα.
4. Το σύστημα στέλνει μήνυμα επιτυχημένης εγγραφής στο email που έχει δοθεί από τον χρήστη.
5. Ο χρήστης μεταφέρεται στην αρχική σελίδα.

**Εναλλακτική Ροή 1**

4.α.1 Το σύστημα διαπιστώνει πως το domain της διεύθυνσης email που έχει δοθεί από τον χρήστη δεν αντιστοιχεί στο domain κανενός συνεργαζόμενου ιδρύματος.

4.α.2 Εμφανίζει μήνυμα «Μη αποδεκτός λογαριασμός».

4.α.3 Η περίπτωση χρήσης συνεχίζεται από το βήμα 2 της βασικής ροής.

**Εναλλακτική Ροή 2**

4.β.1 Το σύστημα διαπιστώνει πως η εισαχθείσα διεύθυνση email χρησιμοποιείται ήδη από άλλο χρήστη.

4.β.2 Εμφανίζει μήνυμα «Ο λογαριασμός χρησιμοποιείται από ήδη εγγεγραμμένο χρήστη».

4.β.3 Η περίπτωση χρήσης συνεχίζεται από το βήμα 2 της βασικής ροής.

**Περίπτωση χρήσης 2: «Είσοδος στην πλατφόρμα»**

**Χειριστές:** Φοιτητής, Παν/μιακό Προσωπικό, Διαχειριστής

**Σύντομη περιγραφή:** Αυτή η περίπτωση χρήσης δείχνει τη διαδικασία που ακολουθείται από τον χειριστή πριν κάνει Login στην πλατφόρμα.

**Προ-συνθήκες:** Έχει προηγηθεί εγγραφή του χρήστη στο σύστημα.

**Βασική ροή**

1. Ο χρήστης εισάγει στην περιοχή «Σύνδεση» το email και τον κωδικό του.
2. Το σύστημα επιβεβαιώνει την εγκυρότητά τους.
3. Ο χρήστης μεταβαίνει στην κεντρική σελίδα της πλατφόρμας.

**Εναλλακτική ροή 1**

2.α.1 Το σύστημα αποτυγχάνει να αναγνωρίσει τον χρήστη.

2.α.2 Εμφανίζει μήνυμα «Αποτυχία σύνδεσης».

2.α.3 Η περίπτωση χρήσης συνεχίζεται από το βήμα 1 της βασικής ροής.

**Εναλλακτική ροή 2**

1.α.1 Ο χρήστης συνειδητοποιεί πως δεν θυμάται τον κωδικό του και πατάει πάνω στην περιοχή «Ξέχασες τον κωδικό σου;».

1.α.2 Το σύστημα εμφανίζει ένα παράθυρο όπου ζητάει στον χρήστη να πληκτρολογήσει το email του λογαριασμού του.

1.α.3 Ο χρήστης πληκτρολογεί τη διεύθυνση email του.

1.α.4 Το σύστημα στέλνει ένα μήνυμα με αναλυτικές οδηγίες ανάκτησης κωδικού στο email του χρήστη.

1.α.5 Η περίπτωση χρήσης συνεχίζεται από το βήμα 1 της βασικής ροής.

**Περίπτωση χρήσης 3: «Αναζήτηση βιβλίου»**

**Χειριστές:** Φοιτητής, Παν/μιακό Προσωπικό, Διαχειριστής

**Σύντομη περιγραφή:** Αυτή η περίπτωση χρήσης παρέχει τη δυνατότητα στους χειριστές της να ψάξουν για βιβλία βάσει τίτλου, συγγραφέα, εκδοτικού οίκου, ή ISBN.

**Προ-συνθήκες:** Έχει προηγηθεί η επιτυχής σύνδεση του χειριστή στην πλατφόρμα.

**Βασική Ροή**

1. Ο χρήστης εισάγει στην περιοχή αναζήτησης ένα λήμμα αναζήτησης (τουλάχιστον 3 γραμμάτων), το οποίο μπορεί να αφορά το τίτλο του βιβλίου, τον συγγραφέα, τον εκδοτικό οίκο ή το ISBN.
2. Κατά την εισαγωγή του, το σύστημα χρησιμοποιώντας βέλτιστους αλγορίθμους και το ιστορικό των πιο δημοφιλών αναζητήσεων/δανεισμών, ήδη ξεκινάει να εμφανίζει τίτλους βιβλίων κάτω από την περιοχή αναζήτησης, προτού ο χρήστης οριστικοποιήσει την αναζήτησή του.
3. Το σύστημα προσπαθεί να ταιριάξει το λήμμα με οποιαδήποτε πίνακα από την βάση δεδομένων του. Δεν λαμβάνει υπόψιν του την ύπαρξη τόνων στον υπολογισμό του.
4. Το σύστημα εμφανίζει τα τελικά αποτελέσματα, ταξινομημένα ως τα πιο δημοφιλή από προεπιλογή.
5. Σε πλαϊνό πλαίσιο, ανάλογα με είδος των αποτελεσμάτων, το σύστημα παρουσιάζει τις πιο δημοφιλείς κατηγορίες, συγγραφείς, εκδοτικούς οίκους κα., δίνοντας την ευκαιρία στον χρήστη να φιλτράρει παραπάνω τα αποτελέσματα της αναζήτησης.
6. Ο χρήστης επιλέγει κάποιο βιβλίο.
7. Το σύστημα αποθηκεύει την επιλογή του βιβλίου που έχει επιλέξει ανώνυμα στη λίστα πρόσφατων αναζητήσεών του.

**Εναλλακτική Ροή 1**

4.α.1 Το σύστημα διαπιστώνει ότι το λήμμα δεν μπορεί να ταιριάξει με κάποιο αποτέλεσμα.

4.α.2 Εμφανίζεται μήνυμα «Δεν βρέθηκε βιβλίο που να περιλαμβάνει [ΛΗΜΜΑ]».

4.α.3 Η περίπτωση χρήσης συνεχίζεται από το βήμα 1 της βασικής ροής.

**Εναλλακτική Ροή 2**

4.β.1 Το σύστημα διαπιστώνει ότι το λήμμα αναζήτησης του χρήστη αντιστοιχίζεται με πολύ μεγάλο αριθμό τίτλων.

4.β.2 Εμφανίζεται μήνυμα «Πάρα πολλά βιβλία - περιόρισε την αναζήτησή σου».

4.β.3 Η περίπτωση χρήσης συνεχίζεται από το βήμα 1 της βασικής ροής.

**Περίπτωση χρήσης 4: «Δανεισμός βιβλίου»**

**Χειριστές:** Φοιτητής, Παν/μιακό Προσωπικό

**Σύντομη περιγραφή:** Αυτή η περίπτωση χρήσης παρέχει τη δυνατότητα στους χειριστές της να δανειστούν βιβλία από το χώρο της βιβλιοθήκης.

**Προ-συνθήκες:** Έχει προηγηθεί σύνδεση του χειριστή στην πλατφόρμα και αναζήτηση του βιβλίου που επιθυμεί να δανειστεί.

**Βασική Ροή**

1. Ο χρήστης εφόσον έχει βρει το βιβλίο που θέλει να δανειστεί πατάει το κουμπί «Δανείσου το τώρα».
2. Το σύστημα ελέγχει αν ο χρήστης έχει τη δυνατότητα να δανειστεί το βιβλίο.
3. Το σύστημα ελέγχει τη διαθεσιμότητα του βιβλίου.
4. Το σύστημα δημιουργεί έναν μοναδικό 12ψήφιο αριθμό PIN.
5. Εμφανίζεται μήνυμα στην οθόνη που ενημερώνει τον χρήστη για το PIN που αντιστοιχεί στην παραλαβή του βιβλίου και μέχρι πότε πρέπει να το παραλάβει από το χώρο της φυσικής βιβλιοθήκης.
6. Το σύστημα στέλνει ένα μήνυμα με αυτά τα στοιχεία στο email του χρήστη.
7. Το σύστημα δημιουργεί μια εγγραφή με τα στοιχεία της συναλλαγής στη λίστα παραλαβής του διαχειριστή.

**Εναλλακτική ροή 1**

4.α.1 Το σύστημα διαπιστώνει πως το συγκεκριμένο βιβλίο δεν είναι διαθέσιμο εκείνη τη χρονική στιγμή.

4.α.2 Εμφανίζει μήνυμα «Το βιβλίο δεν είναι διαθέσιμο προς το παρόν. Επιθυμείτε κράτηση;».

4.α.3 Ο χρήστης πατάει «Συνέχεια».

4.α.4 Το βιβλίο τοποθετείται στη Wish list του χρήστη.

4.α.5 Το σύστημα ελέγχει τακτικά τη διαθεσιμότητα του βιβλίου και όταν αυτή ενημερωθεί, στέλνει ειδοποίηση στο προφίλ του χρήστη.

4.α.6 Η περίπτωση χρήσης συνεχίζεται από το βήμα 1 της βασικής ροής.

**Εναλλακτική ροή 2**

3.α.1 Το σύστημα διαπιστώνει πως ο χρήστης τη δεδομένη στιγμή έχει φτάσει το ανώτατο όριο δανεισμού, που αντιστοιχεί σε 5 βιβλία.

3.α.2 Εμφανίζει μήνυμα «Η διαδικασία δανεισμού απέτυχε. Πρέπει να επιστρέψετε κάποιο βιβλίο για να δανειστείτε κάποιο νέο».

3.α.3 Η περίπτωση χρήσης συνεχίζεται από το βήμα 1 της βασικής ροής.

**Περίπτωση χρήσης 5: «Παραλαβή βιβλίου»**

**Χειριστές:** Διαχειριστής

**Σύντομη περιγραφή:** Αυτή η περίπτωση χρήσης περιγράφει τη διαδικασία που ακολουθείται κατά την παραλαβή ενός βιβλίου από το χώρο της βιβλιοθήκης.

**Προ-συνθήκες:** Έχει προηγηθεί σύνδεση του χειριστή στην πλατφόρμα.

**Βασική Ροή**

1. Για να γίνει η παραλαβή του βιβλίου από τον χρήστη, ο διαχειριστής πρέπει να πατήσει στο πεδίο «Εισαγωγή PIN παραλαβής βιβλίου» της σελίδας του διαχειριστή.
2. Ο διαχειριστής εισάγει το 12ψηφιο αριθμό PIN του χρήστη.
3. Το σύστημα τοποθετεί αυτόματα το βιβλίο στη λίστα δανεισμένων βιβλίων του χρήστη.
4. Το σύστημα αφαιρεί αυτόματα ένα αντίτυπο από τη βάση της βιβλιοθήκης.
5. Το σύστημα αποθηκεύει αυτόματα την ημερομηνία και ώρα παραλαβής και επιστροφής του βιβλίου.
6. Το σύστημα ξεκινάει αυτόματα την αντιστροφή μέτρηση από την ημερομηνία επιστροφής σε μορφή «Χ ημέρες Χ ώρες Χ λεπτά».
7. Το σύστημα προσθέτει την παραλαβή στη λίστα ενεργών δανεισμών του διαχειριστή.

**Εναλλακτική Ροή**

3.α.1 Το σύστημα διαπιστώνει πως το PIN που έχει δοθεί από τον διαχειριστή δεν αντιστοιχεί σε κάποιο PIN παραλαβής βιβλίου.

3.α.2 Εμφανίζεται μήνυμα «Μη αποδεκτό PIN».

3.α.3 H περίπτωση χρήσης συνεχίζεται από το βήμα 2 της βασικής ροής.

**Περίπτωση χρήσης 6: «Επέκταση χρονικού ορίου επιστροφής βιβλίου»**

**Χειριστές:** Φοιτητής, Παν/μιακό Προσωπικό

**Σύντομη περιγραφή:** Αυτή η περίπτωση χρήσης παρέχει τη δυνατότητα στους χειριστές της να κρατήσουν για μεγαλύτερο χρονικό διάστημα ένα δανεισμένο βιβλίο, εφόσον διαθέτουν τους απαιτούμενους πόντους από το σύστημα επιβράβευσης.

**Προ-συνθήκες:** Έχει προηγηθεί σύνδεση του χειριστή στην πλατφόρμα και δανεισμός βιβλίου.

**Βασική Ροή**

1. Ο χρήστης μεταβαίνει στη σελίδα με τα βιβλία που έχει δανειστεί και εντοπίζει αυτό το οποίο επιθυμεί να κρατήσει παραπάνω χρόνο από την ημερομηνία επιστροφής.
2. Πατάει το πλήκτρο «Επέκταση».
3. Το σύστημα εμφανίζει ένα αναδυόμενο παράθυρο που ενημερώνει τον χρήστη πως βάσει των πόντων επιβράβευσης που έχει μαζέψει έχει τη δυνατότητα να κρατήσει το συγκεκριμένο βιβλίο για max Χ ημέρες ακόμα.
4. Ο χρήστης εισάγει έναν αριθμό ανάλογα με το πόσες μέρες επέκτασης επιθυμεί και ο οποίος δεν πρέπει να ξεπερνά το ανώτατο όριο που έχει δοθεί από το σύστημα (max).
5. Ο χρήστης πατάει το πλήκτρο «Ολοκλήρωση».
6. Το σύστημα ανανεώνει την ημερομηνία επιστροφής του βιβλίου για τον χρήστη, προσθέτοντας στην ήδη ισχύουσα τον επιπλέον αριθμό ημερών που επιλέχθηκαν από τον χρήστη.

**Εναλλακτική Ροή**

5.α.1 Ο χρήστης εισάγει μεγαλύτερο αριθμό ημερών από το max που δικαιούται βάσει των πόντων που έχει συλλέξει.

5.α.2 Εμφανίζεται μήνυμα «Οι πόντοι σας δεν επαρκούν για τη ζητούμενη επέκταση».

5.α.3 Η περίπτωση χρήσης συνεχίζεται από το βήμα 4 της βασικής ροής.

**Περίπτωση χρήσης 7: «Επιστροφή βιβλίου»**

**Χειριστές:** Διαχειριστής

**Σύντομη περιγραφή:** Αυτή η περίπτωση χρήσης περιγράφει τη διαδικασία που ακολουθείται κατά την επιστροφή ενός δανεισμένου βιβλίου στο χώρο της βιβλιοθήκης.

**Προ-συνθήκες:** Έχει προηγηθεί σύνδεση του χειριστή στην πλατφόρμα.

**Βασική Ροή**

1. Για να πραγματοποιηθεί η επιστροφή του βιβλίου από τον χρήστη, ο διαχειριστής πρέπει να πατήσει στο πεδίο «Εισαγωγή PIN επιστροφής βιβλίου» της σελίδας του διαχειριστή.
2. Ο διαχειριστής εισάγει το 12ψήφιο αριθμό PIN του χρήστη.
3. Το σύστημα συγκρίνει την καθορισμένη ημερομηνία και ώρα επιστροφής με τη δεδομένη στιγμή.
4. Το σύστημα αφαιρεί αυτόματα το βιβλίο από τη λίστα δανεισμένων βιβλίων του χρήστη.
5. Το σύστημα προσθέτει αυτόματα ένα αντίτυπο στη βάση της βιβλιοθήκης.
6. Το PIN δεν είναι πλέον έγκυρο.
7. Το βιβλίο προστίθεται στη λίστα πρόσφατα δανεισμένων βιβλίων του χρήστη.
8. Το σύστημα αφαιρεί αυτόματα το βιβλίο από την λίστα ενεργών δανεισμών του διαχειριστή.

**Εναλλακτική Ροή 1**

4.α.1 Το σύστημα διαπιστώνει ότι η ώρα και ημερομηνία επιστροφής είναι έγκαιρη.

4.α.2 Το σύστημα προσθέτει πόντους στον χρήστη.

4.α.3 H περίπτωση χρήσης συνεχίζεται από το βήμα 4 της βασικής ροής.

**Εναλλακτική Ροή 2**

4.β.1 Το σύστημα διαπιστώνει ότι η ώρα και ημερομηνία επιστροφής είναι μη έγκαιρη.

4.β.2 Το σύστημα αφαιρεί πόντους από τον χρήστη.

4.β.3 H περίπτωση χρήσης συνεχίζεται από το βήμα 4 της βασικής ροής.

**Εναλλακτική Ροή 3**

3.α.1 Το σύστημα διαπιστώνει πως το PIN που έχει δοθεί από τον διαχειριστή δεν αντιστοιχεί σε κάποιο PIN επιστροφής βιβλίου.

3.α.2 Εμφανίζεται μήνυμα «Μη αποδεκτό PIN».

3.α.3 H περίπτωση χρήσης συνεχίζεται από το βήμα 2 της βασικής ροής.

**Περίπτωση χρήσης 8: «Προσθήκη νέου βιβλίου»**

**Χειριστές:** Διαχειριστής

**Σύντομη περιγραφή:** Αυτή η περίπτωση χρήσης παρέχει τη δυνατότητα στους χειριστές της να προσθέσουν ένα νέο βιβλίο στο σύστημα.

**Προ-συνθήκες:** Έχει προηγηθεί σύνδεση του χειριστή στην πλατφόρμα.

**Βασική Ροή**

1. Ο διαχειριστής εισάγει στην ειδική σελίδα τα στοιχεία του βιβλίου που περιλαμβάνουν Τίτλο, Συγγραφέας/είς, Εκδότης, Ημερομηνία έκδοσης, ISBN, Κατηγορία/ες, Σειρά, Αριθμός διαθέσιμων αντιτύπων, Barcode δανεισμού, Σύντομη περιγραφή.
2. Κατά την πληκτρολόγηση, αν κάποιο στοιχείο ταυτίζεται με κάποια υπάρχοντα στο σύστημα, εμφανίζεται μια λίστα δυνητικών επιλογών.
3. Το σύστημα ελέγχει αν τα στοιχεία του βιβλίου ταυτίζονται με κάποιο ήδη καταχωρημένο.
4. Ο διαχειριστής κατοχυρώνει την καινούρια προσθήκη.
5. Το σύστημα εμφανίζει το μήνυμα «Βιβλίο καταχωρήθηκε».
6. Το σύστημα προσθέτει το βιβλίο στην λίστα πρόσφατα καταχωρημένων βιβλίων.

**Εναλλακτική Ροή**

4.α.1 Το σύστημα ταυτίζει τα περισσότερα στοιχεία του βιβλίου με κάποιο/α ήδη καταχωρημένο/α και υποθέτει ότι μπορεί να είναι διπλότυπο με αυτό/ά.

4.α.2 Το σύστημα εμφανίζει μια λίστα βιβλίων που είναι αρκετά παρόμοια με αυτό που ο διαχειριστής προσπαθεί να προσθέσει.

4.α.3 Ο διαχειριστής επιλέγει αν θα ακυρώσει την προσθήκη του.

**Περίπτωση Χρήσης 9: «Προβολή και επεξεργασία στοιχείων βιβλίου»**

**Χειριστές:** Διαχειριστής

**Σύντομη περιγραφή:** Αυτή η περίπτωση χρήσης παρέχει τη δυνατότητα στους χειριστές της να δουν και να επεξεργαστούν τα στοιχεία ενός καταχωρημένου βιβλίου στο σύστημα.

**Προ-συνθήκες:** Έχει προηγηθεί σύνδεση του χειριστή στην πλατφόρμα, εισαγωγή βιβλίου στο σύστημα και αναζήτησή του.

**Βασική Ροή**

1. Ο διαχειριστής πατάει την επιλογή «Προβολή/Επεξεργασία στοιχείων» για το βιβλίο που επιστρέφεται βάσει της αναζήτησής του.
2. Το σύστημα εμφανίζει την ειδική φόρμα με τα στοιχεία του βιβλίου που είχαν συμπληρωθεί κατά την προσθήκη του στην πλατφόρμα.
3. Ο διαχειριστής μπορεί να επεξεργαστεί οποιαδήποτε από τα πεδία: Τίτλος, Συγγραφέας/είς, Εκδότης, Ημερομηνία έκδοσης, ISBN, Κατηγορία/ες, Σειρά, Αριθμός διαθέσιμων αντιτύπων, Barcode δανεισμού, Σύντομη περιγραφή.
4. Ο διαχειριστής έχοντας πραγματοποιήσει τις επιθυμητές αλλαγές, πατάει το κουμπί «Αποθήκευση αλλαγών».
5. Επιστρέφει πίσω στη σελίδα των αποτελεσμάτων αναζήτησης που είχαν προκύψει για το συγκεκριμένο βιβλίο.

**Εναλλακτική Ροή**

5.α.1 Ο διαχειριστής έχοντας πραγματοποιήσει αλλαγές στα πεδία της φόρμας, διαπιστώνει πως έχει κάνει λάθος αντικαθιστώντας τα αρχικά στοιχεία.

5.α.2 Πατάει το κουμπί «Επαναφορά αρχικών ρυθμίσεων».

5.α.3 Το σύστημα ανανεώνει την τροποποιημένη φόρμα από τον διαχειριστή, με τα στοιχεία που ήταν αρχικά καταχωρημένα.

5.α.4 Η περίπτωση χρήσης συνεχίζεται από το βήμα 4 της βασικής ροής.

**Περίπτωση χρήσης 10: «Διαγραφή βιβλίου»**

**Χειριστές:** Διαχειριστής

**Σύντομη περιγραφή:** Αυτή η περίπτωση χρήσης παρέχει τη δυνατότητα στους χειριστές της να διαγράψουν από το σύστημα ένα ήδη καταχωρημένο βιβλίο.

**Προ-συνθήκες:** Έχει προηγηθεί σύνδεση του χειριστή στην πλατφόρμα, εισαγωγή βιβλίου στο σύστημα και αναζήτησή του.

**Βασική Ροή**

1. Ο διαχειριστής επιλέγει το πεδίο «Διαγραφή Βιβλίου» για ένα από τα βιβλία της λίστας αποτελεσμάτων της αναζήτησης.
2. Το σύστημα εμφανίζει το εξής προειδοποιητικό μήνυμα: «Είστε σίγουρος πως θέλετε να διαγράψετε αυτό το βιβλίο; Δεν θα είναι δυνατή η επαναφορά του και η αναζήτηση του στην βιβλιοθήκη!»
3. Ο διαχειριστής επιβεβαιώνει την Διαγραφή πατώντας «Συνέχεια».
4. Το βιβλίο αφαιρείται αυτόματα, από το σύστημα, από τη βάση δεδομένων και επομένως και από κάθε Wish list, λίστα πρόσφατα δανεισμένων βιβλίων και κάθε άλλο σημείο στο οποίο εμφανιζόταν.

**Περίπτωση χρήσης 11: «Δημιουργία ανακοίνωσης»**

**Χειριστές:** Διαχειριστής

**Σύντομη περιγραφή:** Αυτή η περίπτωση χρήσης παρέχει τη δυνατότητα στους χειριστές της να δημιουργήσουν μια ανακοίνωση.

**Προ-συνθήκες:** Έχει προηγηθεί σύνδεση του χειριστή στην πλατφόρμα.

**Βασική Ροή**

1. Αρχικά, ο διαχειριστής επιλέγει το πεδίο «Δημιουργία Ανακοίνωσης».
2. Έπειτα, εμφανίζεται από το σύστημα μία φόρμα στην όποια μπορεί ο διαχειριστής να καθορίσει τους παραλήπτες, τον τίτλο και το περιεχόμενο της ανακοίνωσης.
3. Ο διαχειριστής συμπληρώνει τη φόρμα.
4. Ο διαχειριστής επιλέγει το πεδίο «Αποστολή».
5. Το σύστημα προωθεί στους παραλήπτες την ανακοίνωση.
6. Ο διαχειριστής επιστρέφει στη σελίδα «Ανακοινώσεις».

**Εναλλακτική Ροή 1**

5.α.1 Ο διαχειριστής προσπαθεί να αποστείλει ανακοίνωση χωρίς να έχει ορίσει παραλήπτες.

5.α.2 Το σύστημα εμφανίζει προειδοποιητικό μήνυμα στην οθόνη: «Στην ανακοίνωση που προσπαθείτε να αποστείλετε δεν έχετε ορίσει παραλήπτες!».

5.α.3 Η περίπτωση χρήσης συνεχίζεται από το βήμα 3 της βασικής ροής.

**Εναλλακτική Ροή 2**

4.α.1 Ο διαχειριστής πατάει το πλήκτρο «Προεπισκόπηση ανακοίνωσης».

4.α.2 Το σύστημα εμφανίζει την ανακοίνωση στη μορφή που θα προβληθεί από τους παραλήπτες της.

4.α.3 Η περίπτωση χρήσης συνεχίζεται από το βήμα 4 της βασικής ροής.